Diari Oficial de la Generalitat Valenciana


Sumari del DOGV 4628, del 12-11-2003 (2003/11524)

Informació pública de l'alternativa tècnica del programa per al desenvolupament de l'actuació integrada de la unitat d'execució UZI/5-BASTA de sòl urbanitzable industrial.
---------------------------------------------------------------------------------------------------------------------------------------------------------------------------

### Dades del document

Número de DOGV
:   4628

Data del DOGV
:   12-11-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/11264


Organisme emissor
:   Ajuntament de Castalla

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada de la unitat d'execució UZI/5-BASTA de sòl urbanitzable industrial. [2003/Q11541]
  
Mitjançant el Decret número 201, de data 2 d'octubre de 2003, esta Alcaldia ha resolt sotmetre a informació pública pel termini de 20 dies, mitjançant un edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, l'alternativa tècnica del programa per al desenvolupament de l'actuació integrada de la unitat d'execució UZI/5-BASTA de sòl urbanitzable industrial, del vigent Pla General d'Ordenació Urbana de Castalla, presentada per:
  
Alternativa: presentada per Domingo García Juan, amb el número del registre d'entrada 4.748, de data 29 de juliol de 2003, en nom i representació de Suelo de Bastá, SL, i que és comprensiva de la documentació següent:
  
- Programa d'actuació integrada.
  
- Avantprojecte d'urbanització de la unitat d'execució.
  
El termini d'informació comptarà a partir de la publicació del present edicte en el Diari Oficial de la Generalitat Valenciana i durant este termini es podran presentar al·legacions i alternatives tècniques en concurrència.
  
Durant els cinc dies següents al venciment del termini anterior es podran presentar proposicions juridicoeconòmiques.
  
Les alternatives tècniques es presentaran a la vista amb la documentació expressada en els apartats a) i b) de l'article 32 de la Llei 6/1994, Reguladora de l'Activitat Urbanística, acompanyades, si és procedent, de projectes complementaris, les proposicions juridicoeconòmiques es presentaran en plica tancada amb la documentació esmentada en els apartats c) i d) de l'article 32 indicat anteriorment.
  
Els terminis indicats anteriorment es prorrogaran per 20 dies addicionals si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i presta fiança per l'import de 1.200 euros en la forma establida en la legislació de contractes administratius.
  
La pròrroga es farà constar a l'expedient, s'anunciarà al tauler d'edictes de l'ajuntament i es comunicarà als qui, pel fet de desconéixer-la, presenten pliques prematurament.
  
L'acte d'obertura de pliques es farà en la següent data hàbil a la conclusió del termini de cinc dies per a presentar-les i del seu desenvolupament s'alçarà acta sota fe pública i davant de dos testimonis. Durant els 10 dies següents a este acte totes les actuacions seran objecte de consulta i al·legacions per les persones interessades.
  
Cosa que es fa pública perquè se'n prenga coneixement general en virtut del que s'ha establit.
  
Mitjançant este anunci i de conformitat amb l'article 59.4 de la Llei 30/1992, de 26 de novembre, se cita els propietaris afectats que puguen resultar desconeguts, dels que s'ignore el lloc de la pràctica de l'avís o bé intentat este avís no s'haguera pogut practicar.